
Kamattranszmisszió Közép-Kelet-Európában

Kulcsszavak: gazdaságpolitika; pénzügyi rendszer; monetáris politika; idősorelemzés
A dolgozat a monetáris transzmisszió betéti csatornájával foglalkozik a közép-kelet-európai régió
ban. Az elméleti összefoglaló után összegzi a témával foglalkozó empirikus tanulmányok eredmé
nyeit. Ezután az Európai Központi Bank adatai alapján leíró statisztikával mutatja be Csehország,
Lengyelország, Magyarország, Románia és Szlovákia betéti kamatainak és rövid bankközi kamata
inak kapcsolatát. A dolgozat ökonometriai része hibakorrekciós modellel vizsgálja az elmúlt két
évtized betéti kamattranszmissziójának mértékét és gyorsaságát, arra a következtetésre jutva, hogy
Csehországban a leggyengébb a betéti transzmisszió, a háztartási betétek pedig rendre lassabban és
kevésbé alkalmazkodnak, mint a vállalati betétek. A legtöbb ország legtöbb szegmensében teljes
közeli a hosszútávú alkalmazkodás. A leíró statisztikákban felfedezett kamatkülönbözet és az idő
sorok végének nem kointegráltsága miatt ezután becslést (predikciót) végez a dolgozat szerzője a
2020 után kezdődő kamatemelési ciklusokban a korábbi tapasztalatok alapján várt betéti kamat
szintekre. A historikus adatok alapján a magyar háztartások betétei esetében gyengült a legtöbbet a
transzmisszió, így a dolgozat ennek a jelenségnek néhány lehetséges magyarázatát tárgyalja zárás
ként. A dolgozat hozzájárulása kettős a szakirodalomhoz: egyrészt a koronavírus pandémia után
2021-2022-ben kezdődő kamatemelési ciklusról a szerző tudomása szerint még nem jelent meg se
általában kamattranszmissziót, sem kimondottan betéti kamattranszmissziót vizsgáló tanulmány a
KKE régióra vonatkozóan, ahogy olyanról sincs tudomása, amely ezen dolgozathoz hasonlóan a
korábbi transzmisszió alapján várt (prediktált) kamatszintet hasonlítja össze a tényadatokkal. 



